Slik sablerer du en champagne (og slik gjør du det ikke)

Skal du gjøre litt ekstra ut av champagneskålen, kan du dra frem sabelen. Men selv ekspertene kan gjøre feil.

Kristjan Molstad

Trond Bruce Hansen

23. des. 2013 13:04 Sist oppdatert 23. desember 2013

Det er like mye trykk i en champagneflaske som i et lastebildekk. Det fikk daglig leder på

, Nicolas Blomgren Facchin, erfare da han skulle demonstrere sablering av edle dråper.

Les også:

I videoen over viser Facchin hvordan man kapper toppen av champagneflasken med sabel — eller med skje, for den saks skyld. Det krever teknikk, trening - og at du gir blanke i alt som heter jantelov og norsk sjenanse.

For bortsett fra at resultatet blir det samme som når du popper korken på vanlig måte, er det ikke til å stikke under stol at sablering først og fremst er et sabla bra partytriks som løfter snobbefaktoren mange hakk.

Men selv ekspertene kan ha en dårlig dag: Ved andre forsøk eksploderer nemlig halve flasken, så glass og boblevann spruter ut i rommet.

- Oi. Der tok vi den veldig . Sånn kan det gå, må Facchin innrømme - og understreker nettopp hvorfor det er viktig å være forsiktig.

Slik sablerer du champagnen:

Du trenger: En egnet sabel. Du får kjøpt egne sabler til flaskekapping i spesielforretninger, men en litt tung kniv, som for eksempel en stor samekniv, gjør samme nytten. Viderekomne kan også sabrere med vanlig bordkniv, spiseskje - og til og med foten på et vinglass.

Slik gjør du: Finn skjøten som går fra bunnen til toppen av flasken. Vær rask, stødig og kontant når du fører sabelen langs skjøten og opp mot flaskehalsen.

Når sabelen treffer ringen rundt flaskehalsen, vil halsen ryke med et rent kutt. Trykket i flasken hjelper til med dette. Dessuten gjør trykket slik at eventuelle glasskår følger med spruten bort fra flasken.

Du får: En sableringsmester får alltid stor oppmerksomhet og blir raskt helten på festen. Alle vil vite hvordan man gjorde det. Lat som om sablering har vært en selvfølge i mange år.